recursal/SuperWikiNEXT-32B huggingface dataset:
**தேசிய கடல்சார் நிறுவனம் (National Institute of Oceanography)** பாக்கித்தான் அரசாங்கத்தின் அறிவியல் மற்றும் தொழில்நுட்ப அமைச்சகத்தின் கீழ் செயற்படும் ஒரு பெரிய ஆராய்ச்சி நிறுவனம் ஆகும். இந்நிறுவனம் பாக்கித்தானின் சிந்து மாகாணத்தில் உள்ள கராச்சியில் அமைந்துள்ளது. ' ஆராய்ச்சி மற்றும் ஆய்வுகள் அமைப்பான இந்நிறுவனத்திற்கு பாக்கித்தானின் கூட்டாட்சி அரசாங்கம் நிதியளிக்கிறது. அதே நேரத்தில் நிறுவனத்திற்குத் தேவையான வசதிகள் சிந்து அரசாங்கத்தால் வழங்கப்படுகின்றன.

வரலாறு
------

1981 ஆம் ஆண்டில் பாக்கித்தானின் கடற்கரை மற்றும் கடலோரப் பகுதிகளில் கடல்சார்வியலில் பலதரப்பட்ட ஆராய்ச்சிகளை மேற்கொள்வதற்கான அரசாங்கத் தீர்மானத்தின் மூலம் தேசிய கடல்சார் நிறுவனம் நிறுவப்பட்டது. இந்த நிறுவனத்தில் 30 தகுதிவாய்ந்த கடல் விஞ்ஞானிகள் பணிபுரிகின்றனர். கடல் உயிரியல், கடல் உயிரிகள் உற்பத்தித்திறன், கடல் வேதியியல் மற்றும் சுற்றுச்சூழல், இயற்பியல் கடல்சார்வியல், கடலோர நீர்ம இயல், கடல் புவியியல் மற்றும் புவி இயற்பியல் ஆகிய துறைகளில் இவர்கள் ஆய்வு மேற்கோள்கின்றனர். .

மேற்கோள்கள்
-----------

1. ↑  "Project under way to check sea level rise". *Dawn (newspaper)*. 8 June 2021. .
2. ↑  "Pakistan eager to revive Antarctic expedition". *Gulf News (newspaper)*. 25 October 2020. .

புற இணைப்புகள்
--------------

* பாக்கித்தான் தேசிய கடல்சார் நிறுவனம் அதிகாரப்பூர்வ இணையதளம்
* அறிவியல் மற்றும் தொழில்நுட்ப அமைச்சகம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
| மற்றவை | 
* IdRef

 |
**எஸ். சிவநாயகம்** (சுப்பிரமணியம் சிவநாயகம், செப்டம்பர் 7, 1930 - நவம்பர் 29, 2010) இலங்கையின் மூத்த பத்திரிகையாளரும், ஊடகவியலாளரும், அரசியல் விமரிசகரும், எழுத்தாளரும் ஆவார். ஈழத்தமிழர்களின் அரசியல் நியாயத்தினை ஆங்கிலத்தில் சிறப்பாக வெளிப்படுத்தி வந்தவர்களில் ஒருவர்.

வாழ்க்கைக் குறிப்பு
-------------------

சிவநாயகம் யாழ்ப்பாணம் கொக்குவிலில் பிறந்தவர். கொக்குவில் இந்துக் கல்லூரியிலும், வட்டுக்கோட்டை யாழ்ப்பாணக் கல்லூரியிலும் கல்வி கற்றார். கல்வியை முடித்ததும் தனது சட்டக் கல்லூரிப் படிப்பிற்காக கொழும்பு சென்ற இவர் , இரண்டாம் ஆண்டு சட்டப் படிப்பின் போது பத்திரிகைத் துறை ஆர்வம் காரணமாக 1953 முதல் 1955 வரை கொழும்பில் இருந்து வெளியாகும் டெய்லி நியூஸ் ஆங்கில நாளிதழில் நாடாளுமன்ற நிகழ்வின் செய்தி ஆசிரியராகப் பணியாற்றினார். அதன் பின்னர் டெய்லி மிரர் பத்திரிகையில் 1961 முதல் 1969 வரை பணியாற்றினார். டெய்லி மிரர் பத்திரிகையில் *ஃபோரம்* (*Forum*) என்ற பெயரில் எழுதிய பத்தி எழுத்துக்கள் பிரபலமானவை. 1970களில் இலங்கைச் சுற்றுலாச் சபையின் பிரசுரங்களின் ஆசிரியராக இருந்தார். "Leisure" என்ற பெயரில் ஒரு ஆங்கில இதழையும் நடத்தி வந்தார். வால்ட்டர் தொம்சன் என்ற அமெரிக்க நிறுவனத்திலும் பணியாற்றினார். சன்சோனி ஆணைக்குழுவின் விசாரணைப் பதிவுகளை வெளிக்கொணரும் "Sansoni Commission Evidence" என்ற ஆங்கில இதழிலும் பணியாற்றியுள்ளார்.

சற்றர்டே ரிவியூ
---------------

1980களில் தமிழர்கள் ஆயுதப் போராட்டத்தில் இறங்க சிவநாயகம் யாழ்ப்பாணம் வந்து அங்கு 'சற்றர்டே ரிவ்யூ' (*Saturday Review*) என்ற பெயரில் ஆங்கில வார இதழை ஆரம்பித்தார். இவரது பத்திரிகை நிலையம் இலங்கை இராணுவத்தினால் எரியூட்டப்பட்டு, இலங்கை அரசால் தடை செய்யப்பட்டது. இதனை அடுத்து இவர் கடல் மார்க்கமாக தமிழ்நாடு சென்று அங்கு தமிழ் தகவல் மையத்தில் பணியாற்றினார்.

தமிழகத்தில் சிறைவாசம்
---------------------

தமிழ் நேசன் என்ற பத்திரிகையை தமிழகத்தில் வெளியிட்டார். இதில் அவர் ஈழத்தமிழர்களின் போராட்டங்களை விரிவாக எழுதினார். இதனால் இந்திய அரசு இவரை தடாச் சட்டத்தில் சிறையில் அடைத்தது. சிறையில் நோய்வாய்ப்பட்டிருந்த நிலையில் நிபந்தனையின் பேரில் 1993 ஆம் ஆண்டில் இவருக்கு சிறையில் இருந்து விடுதலை கிடைத்து பிரான்சு நாட்டில் அடைக்கலம் பெற்றார்.

பிரான்சில் இருந்து அவர் லண்டன் சென்று புலம் பெயர்ந்த நிலையில், 'Hot Spring' என்ற ஆங்கில மாத இதழை அங்கு ஆரம்பித்து நடத்தினார்.

இறுதிக்காலம்
------------

புற்றுநோயால் பாதிக்கப்பட்டு இலங்கை திரும்பிய சிவநாயகம், தனது 80 வது அகவையில் 2010 நவம்பர் 29 ஆம் நாள் கொழும்பில் காலமானார்.

வெளியிட்ட நூல்கள்
-----------------

* *Sri Lanka: Witness To History* (2005)
* *The Pen and The Gun: Selected Writings, 1977-2001*, Tamil Information Centre, London, 2001, 292 பக்கங்கள்

மேற்கோள்கள்
-----------

1. ↑  Kokuvil Hindu College Diamond Jubilee பரணிடப்பட்டது 2011-01-08 at the வந்தவழி இயந்திரம், கே. எஸ். சிவகுமாரன்
2. ↑  Journalist S. Sivanayagam passes away பரணிடப்பட்டது 2010-12-01 at the வந்தவழி இயந்திரம், டி. பி. எஸ். ஜெயராஜ்
3. ↑  Veteran journalist Sivanayagam passes away, தமிழ்நெட், நவம்பர் 30, 2010

வெளி இணைப்புகள்
---------------

* An Open Letter to The American Ambassador in Sri Lanka from S. Sivanayagam
* The Pen and The Gun: Selected Writings, 1977-2001, Book review
* Remembering Late S. Sivanayagam
[*தொடர்பிழந்த இணைப்பு*], Dr. V. Suryanarayan
* Srilanka :Witness to History - நூல் விமர்சனம், பராசக்தி சுந்தரலிங்கம்
**தேசிய உழவர் நாள்** (Indian Farmer's Day) உழவர்களின் நலனுக்காகவும், உணவு பாதுகாப்பை வலியுறுத்தியும் ஒவ்வொரு ஆண்டும் திசம்பர் 23-ம் தேதி இந்தியாவில் கொண்டாடப்பட்டு வருகிறது...

பின்னணி
-------

இந்தியாவின் முன்னாள் பிரதமர் சரண் சிங் அவர்களின் பிறந்த நாளே தேசிய உழவர் நாளாக கொண்டாடப்பட்டு வருகிறது. 

### காரணம்

பல்வேறு நெருக்கடியான அரசியல் சூழல்களுக்கிடையே ஜூலை 1979-ம் ஆண்டு, இந்தியாவின் 5-வது பிரதமராக பதவியேற்றார் சவுத்ரி சரண் சிங். பின்னர் 1980-ம் ஆண்டு ஜனவரி 14-ம் தேதி வரை 7 மாதங்கள் ஆட்சியில் இருந்த சரண் சிங் ஜமீன்தாரி ஒழிப்புமுறை சட்டத்தை கொண்டு வந்தார். அதேசமயம் நிலச் சுவான்தார்கள், வட்டிக்கு பணம் வழங்குவோர் மீது கடும் எதிர்ப்புகளையும், கண்டனங்களையும், விமர்சனங்களையும் முன்வைத்தவர் சரண்சிங்.

அவருடைய ஆட்சியின்போதே உழவர்களின் விளைபொருள் விற்பனைக்காக 'வேளாண் விளைபொருள் சந்தை மசோதா'வையும் அறிமுகப்படுத்தினார். இதைப் போன்றே அவர் ஆட்சியின் போது உழவர்களின் நலன்களுக்காக சில முக்கிய திட்டங்களை கொண்டுவந்தார்.

விடுமுறை
--------

உத்தரப் பிரதேச மாநிலத்தில் மட்டும் தேசிய உழவர் நாளன்று அரசு விடுமுறை அறிவிக்கப்பட்டுள்ளது.

மேற்கோள்கள்
-----------

1. 1 2  "தேசிய விவசாயிகள் தினம்". தினமணி. 23 திசம்பர் 2016 அன்று பார்க்கப்பட்டது.
2. 1 2  "இந்திய விவசாயிகள் தினம் இன்று". விகடன். 23 திசம்பர் 2016 அன்று பார்க்கப்பட்டது.
3. ↑  "Farmer's Day in India". Indianmirror.
**புராண காசியபர்** (பாளி:Pūraṇa Kassapa) ஒரு இந்திய துறவி மற்றும் ஆசிரியர் ஆவார். கிமு 6 ஆம் நூற்றாண்டில் வாழ்ந்த இவர் மகாவீரர் மற்றும் கௌதம புத்தரின் சமகாலத்தவர். இவர் அறியவியலாமைக் கொள்கை கொண்டவர். பௌத்த அங்கூத்தர நிகாயா நூலில் புராண காசியபர் தன்னை எல்லாம் அறிந்தவர் என்று கூறியதாக தெரிவிக்கிறது. பௌத்த நூலான தம்மபதம் விளக்கவுரையில் புராண காசியபர் தன்னை நீரில் மூழ்கடித்துக் கொண்டு இறந்ததாகக் கூறுகிறது.

தத்துவங்கள்
-----------

முதன்மைக் கட்டுரை: அறியவியலாமைக் கொள்கை
புராண காசியபரின் தத்துவம் ஆன்மா, தகுதி அல்லது குறைபாட்டைப் பொருட்படுத்தாமல் உடல் செயல்படும் மற்றும் "செயல் இல்லாத" கோட்பாட்டையும் கற்பிக்கிறது".புராண காசியபர் சமகாலத்தில் வாழ்ந்த ஆசிவகத் துறவி மற்கலி கோசாலர் ஒரு அஹேதுவாதி ஆவார். அவரும் தகுதியின் "ஒரு காரணத்தை மறுப்பவர்" என அடையாளம் காணப்படுகிறார்.

புராணகாசியபரின் நம்பிக்கைகளுக்கு உதாரணமாக, சமன்னபல சுத்தம் நூலில், புராண காசியபர் கீழ்கண்டவாறு கூறுகிறார்: 
"...நான் நடிப்பதில் அல்லது மற்றவர்களை நடிக்க வைப்பதில், பிறரை சிதைப்பதில் அல்லது பிறரை சிதைக்க வைப்பதில், துன்புறுத்துவதில் அல்லது சித்திரவதை செய்வதில், துக்கம் ஏற்படுத்துவதில் , துன்புறுத்துவதில் அல்லது பிறரை பயமுறுத்துவது, உயிரைப் பறிப்பது, கொடுக்காததைப் பறிப்பது, வீடுகளில் புகுந்து செல்வத்தை கொள்ளையடிப்பது, நெடுஞ்சாலைகளில் பதுங்கியிருப்பது, விபச்சாரத்தில் ஈடுபடுவது, பொய் பேசுவது ஆகியவற்றில் - ஒருவன் தீமை செய்யமாட்டான். இந்த பூமியில் உள்ள அனைத்து உயிர்களையும் ஒரே சதைக் குவியலாக மாற்றினால் அதனால் எந்தத் தீமையும் வராது. கங்கையின் வலது கரை வழியாகச் சென்றாலும், பிறரைச் சிதைத்துக் கொல்வதாலும், துன்புறுத்துவதாலும் தீமை வராது. கங்கையின் இடது கரை வழியாகச் சென்றாலும், கொடுப்பதும் பிறர் கொடுக்கப் பெறுவதும், தியாகங்கள் மற்றும் பிறரை தியாகம் செய்ய வைப்பதால், அந்த காரணத்தால் எந்த தகுதியும் இருக்காது, தகுதி வராது. தாராள மனப்பான்மை, தன்னடக்கம், கட்டுப்பாடு, உண்மை பேசுதல் ஆகியவற்றால் எந்த தகுதியும் இல்லை.

மேற்கோள்கள்
-----------

1. ↑  Bhaskar (1972).
2. ↑  Bhaskar (1972). Rhys Davids & Stede (1921-25), p. 215, entry for "Kiriya" succinctly defines *akiriyavāda* as: "denying the difference between merit & demerit."
3. ↑  Bhaskar (1972). See Rhys Davids & Stede (1921-25), p. 733, entry for "Hetu" for a translation of *ahetu-vādin* as: "denier of a cause."
4. ↑  Thanissaro (1997).

உசாத்துணை
---------

* Bhaskar, Bhagchandra Jain (1972). *Jainism in Buddhist Literature*. Alok Prakashan: Nagpur. On-line .
* Ñāṇamoli, Bhikkhu (trans.) and Bodhi, Bhikkhu (ed.) (2001). *The Middle-Length Discourses of the Buddha: A Translation of the Majjhima Nikāya*. Boston: Wisdom Publications. ISBN 0-86171-072-X.
* Rhys Davids, T.W. & William Stede (eds.) (1921-5). *The Pali Text Society's Pali–English Dictionary*. Chipstead: Pali Text Society. On-line version .
* Thanissaro Bhikkhu (trans.) (1997). *Samaññaphala Sutta: The Fruits of the Contemplative Life* (DN 2). On-line .
* Walshe, Maurice O'Connell (trans.) (1995). *The Long Discourses of the Buddha: A Translation of the Dīgha Nikāya*. Somerville: Wisdom Publications. ISBN 0-86171-103-3.
**புராண சாகரம்**  என்னும் நூல் பற்றிய குறிப்பு யாப்பருங்கல விருத்தி என்னும் உரைநூலில்  உள்ளது. பல அடிகளைக் கொண்டு உமையும் பஃறொடை வெண்பா என்னும் யாப்பிலக்கணத்துக்கு இலக்கணம் கூறுகையில் பஃறொடை வெண்பாப் பாடல்களை இராமாயணம், புராணசாகரம் ஆகிய நூல்களில் காணலாம் என இந்த உரைநூல் குறிப்பிடுகிறது.  இதனால் இந்த நூல் பஃறொடை வெண்பாவால் ஆன நூல் எனத் தெரிகிறது. புராணம் என்பது பழங்கதை. 

**கதாசாகரம்** என்னும் நூல் ஒன்று வடமொழியில் உண்டு. இந்தப் புராண சாகரம் இந்த வடமோழி நூலின் மொழிபெயர்ப்பு ஆகலாம். இது இராமாயணம் போன்ற பழங்கதை. கதாசாகரம் சோமதேவ பட்டர் என்பவரால் இயற்றப்பட்ட நூல். இவர் 11 ஆம் நூற்றாண்டில்  வாழ்ந்தவர். எனவே புராண சாகரம் என்னும் நூல் 12 ஆம் நூற்றாண்டில் தோன்றிய நூல் எனக் கிருஷ்ணமாச்சாரியார் என்பவர் பாடநூல் ஒன்றில் குறிப்பிட்டிருக்கிறார். இது பொருந்தாது என்பதை மு. அருணாசலம் சுட்டிக் காட்டித் தெளிவுபடுத்துகிறார். 

யாப்பருங்கல விருத்தி என்னும் உரைநூல் தோன்றிய 11 ஆம் நூற்றாண்டு. இந்த உரையில் சுட்டப்படும் நூல் அதற்கும் முந்தியது. கம்பராமாயணம் 9 ஆம் நூற்றாண்டு நூல். இது தன் காலத்துக்கு முன்னர் இருந்த பஃறொடை வெண்பாவாலான இராமாயணத்தையும் எண்ணியிருக்க வாய்ப்பு உண்டு. இந்தப் பஃறொடை வெண்பாவோடு சேர்த்துக் குறிப்பிடப்பட்டும் புராண சாகரம் என்னும் நூலும் 9 ஆம் நூற்றாண்டு எனக் கொள்வது பொருத்தமானது.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1975, திருத்தப்பட்ட பதிப்பு 2005). *தமிழ் இலக்கிய வரலாறு, ஒன்பதாம் நூற்றாண்டு, முதல் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 313.
2. ↑  பதிப்பாசிரியர் வித்துவான் மே. வி. வேணுகோபால் பிள்ளை (பதிப்பு 1900). *அமிதசாகரனார் இயற்றிய யாப்பருங்கலம் (பழைய விருத்தியுரையுடன்)*. சென்னை: சென்னை அரசாங்கத்திற்காக தென்மொழி சென்னை எழுதுபொருள் அச்சகத் தொழில் கட்டுப்பாட்டு அதிகாரியான் பதிப்பிக்கப்பட்டது பதிப்புநூல் வரிசை 66.
3. ↑  யாப்பருங்கலம் நூற்பா 62 உரை
4. ↑  கி.பி. 1063-1080
**நிருபமா தத்** (*Nirupama Dutt*)(பிறப்பு 1955) என்பவர் இந்தியக் கவிஞர், பத்திரிகையாளர் மற்றும் மொழிபெயர்ப்பாளர் ஆவார்.  இவர் பஞ்சாபி மொழியில் கவிதைகளை எழுதுகிறார். இவற்றை ஆங்கிலத்திலும், மொழிபெயர்த்து வருகின்றார்.

பணி
---

நாற்பது வருட அனுபவமுள்ள மூத்த பத்திரிக்கையாளரான நிருபமா தத், முன்னணி இந்தியச் செய்தித்தாள்கள் மற்றும் பத்திரிகைகளில் பணியாற்றியுள்ளார். தலித் ஐகானான பந்த் சிங்கின் இவரது வாழ்க்கை வரலாறு, *தி பாலாட் ஆஃப் பந்த் சிங்: எ கிஸ்ஸா ஆஃப் கரேஜ்* பரவலாக வெளியிடப்பட்டது. பஞ்சாபின் தலித் புரட்சிக் கவிஞரான லால் சிங் தில்லின் நினைவுக் குறிப்புகள் மற்றும் கவிதைகளைக் *கவிஞரின் புரட்சி: தி நினைவுகள் மற்றும் லால் சிங் தில் கவிதைகள் என்ற* தொகுப்பில் மொழிபெயர்த்துள்ளார். இவர் ஒரு கவிதைத் தொகுதியான *இக் நதி சன்வாலி ஜாஹி* (*சற்றே இருண்ட நீரோட்டம்*)யை வெளியிட்டுள்ளார்.. இதற்காக இவருக்கு 2000-ல் பஞ்சாபி அகாதமி விருது வழங்கப்பட்டது. இவரது கவிதைகள் ஆங்கிலம், இந்தி, கன்னடம், பெங்காலி மற்றும் உருது ஆகிய மொழிகளில் மொழிபெயர்க்கப்பட்டு பல்வேறு தொகுப்புகளில் இடம்பெற்றுள்ளன. 2004ஆம் ஆண்டில், இவர் அஜீத் கோர் உடன் இணைந்து சார்க் (தெற்காசியப் பிராந்திய ஒத்துழைப்பு சங்கம்) கவிதைத் தொகுப்பை *எங்கள் குரல்கள்* என்ற தலைப்பில் தொகுத்தார்.

குல்ஜாரின் சிறு கவிதைகளை 'புளூட்டோ' என்ற தலைப்பில் மொழிபெயர்த்துள்ளார். மேலும் 41 பஞ்சாபி கதைகளை ஆங்கிலத்தில் மொழிபெயர்த்து '*ஸ்டோரிஸ் ஆஃப் தி சோயில்*' எனும் பெயரில் வெளியிட்டுள்ளார். *ஹாஃப் தி ஸ்கை* என்ற பாக்கித்தானிய பெண் எழுத்தாளர்களின் புனைகதை புத்தகத்தையும், '*சில்ட்ரன் ஆஃப் தி நைட்*' என்ற பாக்கித்தானின் எதிர்ப்பு இலக்கியங்களில் ஒன்றையும் இவர் தொகுத்துள்ளார்.

பத்திரிகையாளராக தத், அடிப்படைவாதம் மற்றும் வகுப்புவாத வன்முறைக்கு எதிராக வலுவான மதச்சார்பின்மை நிலைப்பாட்டை எடுத்தார். பஞ்சாபில் பயங்கரவாதம், நவம்பர் 1984 சீக்கியர்களின் படுகொலை, பாபர் மசூதி இடிப்பு மற்றும் குஜராத் படுகொலைகள் வரையிலான பிரச்சினைகள் குறித்து இவர் எழுதியுள்ளார். நிருபமாவின் கவிதைகள் பன்னாட்டுக் கவிதை இணையத்தில் (Poetry Web International) இடம்பெற்றுள்ளன.

அம்ஷிரா என்ற பெண்கள் ஆய்வுக் குழுவின் ஒருங்கிணைப்பாளர் ஆவார். இவர் சண்டிகரில் வாழ்ந்து எழுதி வருகிறார்.

விருதுகள்
---------

* பஞ்சாப் லலித் கலா அகாதமி சன்மான் - 2019
* *இக் நாடி சன்வாலி ஜாஹிக்கான* பஞ்சாபி அகாதமி விருது (*சற்றே இருண்ட நீரோட்டம்* ) - 2000

மேற்கோள்கள்
-----------

1. ↑  "Nirupama Dutt". 18 மே 2021 அன்று மூலம் பரணிடப்பட்டது. 18 January 2021 அன்று பார்க்கப்பட்டது.
2. ↑  Kulkarni, Dhaval (February 28, 2016). "Book Review: The Ballad of Bant Singh- A Qissa of Courage". *DNA India*. January 18, 2021 அன்று பார்க்கப்பட்டது.
3. ↑  Jolly, Asit (2005-02-10). "Pakistan women authors honoured". *BBC News*. 2008-01-31 அன்று பார்க்கப்பட்டது.
4. ↑  "Nirupama Dutt (poet) - India - Poetry International". *www.poetryinternational.org*. 2019-11-09 அன்று பார்க்கப்பட்டது.
5. ↑  "Love will keep us alive - Indian Express". *archive.indianexpress.com*. 2019-11-09 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* United States
* குரோவாசியா

 |
| மற்றவை | 
* Europeana
* IdRef

 |
**மொண்டா சந்தை** ( *Monda Market* ) என்பது இந்திய மாநிலமான ஆந்திர பிரதேசத்தின் தலைநகரான ஐதராபாத்தின் வடக்கே உள்ள சிக்கந்தராபாத்தில் அமைந்துள்ள ஒரு காய்கறி சந்தையாகும். இது 100 ஆண்டுகளுக்கு முன்னர் பிரித்தானிய இராணுவப் பிரிவுகளின் காய்கறி தேவையை பூர்த்தி செய்வதற்காக நிறுவப்பட்டதாகக் கூறப்படுகிறது.  சந்தை சிக்கந்திராபாத் தொடருந்து நிலையத்திலிருந்து சுமார் 500 மீ (0.31 மைல்) தொலைவிலுள்ளது.

பின்னணி
-------

இது ஐதராபாத்தின் மிகப்பெரிய மொத்த மற்றும் சில்லறை சந்தைகளில் ஒன்றாகும். இங்கு வாகன நிறுத்தத்திற்கான இடங்கள் இல்லை. அதிகாரப்பூர்வமாக சுமார் 375 வர்த்தகர்கள் மோண்டா சந்தையில் வணிகம் செய்து வருகின்றனர். மோசமான நிலைமைகள் மற்றும் போதுமான வசதிகள் இல்லாததால், தற்போதுள்ள கட்டமைப்பு இடிக்கப்பட வேண்டும் என்றும், அதன் இடத்தில் ஒரு புதிய பல மாடி வளாகம் கட்டப்பட உள்ளது என்றும் பெருநகர ஐதராபாத்து மாநகராட்சி ஆணையம் தெரிவித்துள்ளது. 1998 ஆம் ஆண்டில், மொத்த வியாபாரம் சிக்கந்திராபாத் நகரிலிருந்து 6 கிமீ (3.7 மைல்) தொலைவில் உள்ள போவென்பள்ளிக்கு மாற்ற திட்டமிடப்பட்டது. வர்த்தகர்கள் இந்த நடவடிக்கையை எதிர்த்ததை அடுத்து சில்லறை சந்தையை மாற்றுவதற்கான திட்டம் கைவிடப்பட்டது.

கட்டிடக்கலை
-----------

மோண்டா சந்தை எழில்படுக் கலைபாணியில் வடிவமைக்கப்பட்டுள்ளது. சந்தையை ஒட்டி கண்டும் காணாத வகையில் ஒரு கடிகார கோபுரம் உள்ளது.

மேற்கோள்கள்
-----------

1. ↑  "Monda Market: no more a shopper's paradise". *தி இந்து*. 2012-05-08.. பார்த்த நாள்: 2012-09-14.
2. ↑  "Fearing hike in rent, traders oppose alternative municipal complexes". *தி டைம்ஸ் ஆஃப் இந்தியா*. 2011-08-02.. பார்த்த நாள்: 2012-09-14.

வெளி இணைப்புகள்
---------------

* பரணிடப்பட்டது 2012-09-15 at the வந்தவழி இயந்திரம்
*
**புரி கடற்கரை** (Puri Beach) அல்லது **தங்கக் கடற்கரை** என்பது இந்தியாவின் ஒடிசா மாநிலத்தில் பூரி நகரில் உள்ள கடற்கரையாகும். இது வங்காள விரிகுடாவின் கரையில் உள்ளது. இது சுற்றுலாத் தலமாகவும் இந்துக்களின் புனித இடமாகவும் அறியப்படுகிறது. இந்தியச் சுற்றுலா அமைச்சகம், ஒடிசா நகரம், கைவினைப்பொருட்கள் மேம்பாட்டு ஆணையம் மற்றும் கொல்கத்தாவின் கிழக்கு மண்டல கலாச்சார மையம் இணைந்து வருடம் தோறும் புரி கடற்கரை விழாவினை கொண்டாடுகிறது. சர்வதேச விருது பெற்ற உள்ளூர் மணல் கலைஞர் சுதர்சன் பட்நாயக்கின் மணல் சிற்ப காட்சிகளை இந்த கடற்கரையில் காணலாம். புரியில் உள்ள தங்கக் கடற்கரைக்கு டென்மார்க்கின் சுற்றுச்சூழல் கல்வி அறக்கட்டளை (FEE) 2020 அக்டோபர் 11 அன்று மதிப்புமிக்க 'நீலக் கொடி' குறிச்சொல்லை வழங்கியது.

போக்குவரத்து
------------

புரி கடற்கரையானது புரி ரயில் நிலையம் மற்றும் கடற்கரையிலிருந்து 2 கி.மீ. தொலைவில் அமைந்துள்ளது. இதன் அருகிலுள்ள விமான நிலையம் புவனேசுவரில் உள்ள பிஜு பட்நாயக் பன்னாட்டு வானூர்தி நிலையம் ஆகும். இது 60 ஆகும் கி.மீ. தொலைவில் அமைந்துள்ளது. உள்ளூர் போக்குவரத்திற்குப் பேருந்துகள் மற்றும் வாடகை சொகுசு வாகனங்கள் கிடைக்கின்றன.

புரி கடற்கரை காட்சிகள்
----------------------

* புரி கடற்கரைபுரி கடற்கரை
* புரி கடற்கரைபுரி கடற்கரை
* புரி கடற்கரைபுரி கடற்கரை
* கடற் அலைகள், புரி கடற்கரைகடற் அலைகள், புரி கடற்கரை
* சூரிய உதயமும் மீனவர்களும்சூரிய உதயமும் மீனவர்களும்

மேற்கோள்கள்
-----------

1. ↑
2. ↑  "Indian journal of marine sciences", Volume 15, 1986. publisher: Council of Scientific & Industrial Research (India), Indian National Science Academy
3. ↑  "காப்பகப்படுத்தப்பட்ட நகல்". 2016-03-03 அன்று மூலம் பரணிடப்பட்டது. 2020-10-19 அன்று பார்க்கப்பட்டது.
4. ↑  "Archived copy". 2010-08-28 அன்று மூலம் பரணிடப்பட்டது. 2010-05-26 அன்று பார்க்கப்பட்டது.CS1 maint: archived copy as title (link)
5. ↑
6. ↑  "Archived copy". 2011-01-02 அன்று மூலம் பரணிடப்பட்டது. 2010-05-26 அன்று பார்க்கப்பட்டது.CS1 maint: archived copy as title (link)
7. ↑  "காப்பகப்படுத்தப்பட்ட நகல்". 2016-08-10 அன்று மூலம் பரணிடப்பட்டது. 2020-10-19 அன்று பார்க்கப்பட்டது.

வெளி இணைப்புகள்
---------------

* ஒரிசா அரசாங்க இணையதளத்தில் பூரி கடற்கரை
* நகர இணையதளத்தில் பூரியின் நிலப்பரப்பு
* பூரியில் உள்ள மீனவர்கள் கிராமத்தில் கடற்கரை
* ஒரிசாவில் பூரி கடற்கரை
**புராணசிங்குபாளையம் திரௌபதியம்மன் கோயில்** சுற்றுவட்டார பகுதிகளில் முதன்மையான கோவிலாக விளங்குகிறது. வரலாற்று சிறப்புமிக்க இந்த கோவிலானது தமிழ்நாட்டில் விழுப்புரம் மாவட்டத்தில், புதுச்சேரி மாநில எல்லைக்கு அருகில் அமைந்துள்ள புராணசிங்குபாளையம் (பி. எஸ். பாளையம்) என்னும் ஊரில் உள்ள அம்மன் கோயிலாகும். இங்கு வசிக்கும் வன்னிய குல மக்களின் குலதெய்வமாக திரௌபதியம்மன் கோவில் உள்ளது.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பாண்டவர்களின் மனைவி திரௌபதியம்மன் சன்னதியும், போத்தராசா, விநாயகர், அய்யப்பன் மற்றும் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. சித்திரை மாதம் தீமிதி திருவிழா முக்கிய திருவிழாவாக நடைபெறுகிறது.மகாபாரத நிகழ்வுகளை நினைவுகொள்ளும் வகையில் அரக்குமாளிகை எரிப்பு, பகாசூரனுக்கு பீமன் உணவு வழங்குதல் மற்றும் வதம் செய்தல், கிருஷ்ணரின் தலைமையில் அருச்சுனன்-திரௌபதி திருகல்யாணவைபோகம், கிருஷ்ணரின் கருடவாகன சேவை, விஸ்வரூப சேவை, குதிரைவாகன சேவை, மஞ்சள்நீராட்டு ,அரவான் பலி போன்ற திருவிழாக்கள் மிகவும் பிரசித்திபெற்றது.
பத்து நாட்கள் புராணசிங்குபாளையம் மற்றும் சுற்றுவட்டார கிராமங்களும் விழாக்கோலம் கொண்டிருக்கும்.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**வங்காள புதர் வானம்பாடி** (*Bengal bush lark*)*(மிராப்ரா அசாமிகா)* அல்லது **வங்காள வானம்பாடி** என்ற சிற்றினம் இலார்க் வகையில் ஆலதிடே குடும்பத்தினைச் சார்ந்தது. இது தெற்கு ஆசியாவில் காணப்படுகிறது.

வகைப்பாட்டியல்
--------------

 கொல்கத்தாவில் அலகால் கோதித் தன்னைத் துப்புரவு செய்யும் வங்க வானம்பாடி
*மிராப்ரா* பேரினத்தில் உள்ள வேறுபாடுகள் பெரும்பாலும் மிகவும் நுட்பமானவை.

வங்காள புதர் வானம்பாடி முன்பு பல இனக்குழுக்களாக வகைப்படுத்தப்பட்டது. வங்காள இனக்குழு *அசாமிக்கா* எனவும் சென்னை இனக்குழு *அபினிசு* எனவும் அறியப்பட்டது. இவை பின்னர் இவற்றின் குரல், பண்புகள் அடிப்படையில் புதர் வானம்பாடி (*மிராப்ரா அபினிசு)* மற்றும் *அசாமிகா* எனப் பிரிக்கப்பட்டன. முன்பு, பர்மியப் புதர் வானம்பாடி மற்றும் புதர் வானம்பாடி ஆகிய இரண்டும் வங்காள புதர் வானம்பாடியின் துணையினங்களாகக் கருதப்பட்டன (முறையே *மி. அ. மைக்ரோப்டெரா* மற்றும் *மி. அ. அபினிசு*). **"செம்பழுப்பு-இறகு புதர் வானம்பாடி**" என்ற மாற்றுப் பெயர் சிவப்பு-இறகு வானம்பாடியினை விவரிக்கப் பயன்படுத்தப்பட்டது. வங்க புதர் வானம்பாடியின் மற்றொரு மாற்றுப் பெயர் செம்பழுப்பு இறகு வானம்பாடி ஆகும்.

விளக்கம்
--------

வங்காள புதர் வானம்பாடி குட்டை வாலுடன் வலுவான தடிமனான அலகினைக் கொண்டது. இது வானம்பாடியைப் போல நீளமானது அல்ல. இதனுடைய உடல் நீளம் சுமார் 15 சென்டிமீட்டர்வரை இருக்கும். இது மேலே இருண்ட கோடுகள் கொண்ட சாம்பல் நிறமாகவும், கீழே கொப்பளமாகவும், மார்பகத்திலும் கண்ணின் பின்புறத்திலும் புள்ளிகள் இருக்கும். இறக்கைகள் செம்பழுப்பு நிறமுடையன.

வங்காள புதர் வானம்பாடியின் ஓசை மெல்லிய ஒலியெழுத்து குறிப்புகளுடன் கூடியது.

பரவலும் வாழிடமும்
-----------------

 கொல்கத்தாவில்
வங்காள புதர் வானம்பாடி இந்தியத் துணைக்கண்டம் மற்றும் தென்கிழக்கு ஆசியாவில் வசிக்கின்றது. வங்களதேசம், பூட்டான், இந்தியா, மியான்மார் மற்றும் நேபாளம் ஆகிய நாடுகளில் காணப்படுகின்றது. உலக அளவில் 100,000-1,000,000 சதுர கிலோமீட்டர் பரப்பளவில் காணப்படுகிறது.

வங்காள புதர் வானம்பாடி வறண்ட, திறந்த, கற்கள் நிறைந்த நாடுகளில் பெரும்பாலும் அரிதான புதர்கள் மற்றும் பயிரிடப்பட்ட பகுதிகளில் காணப்படும் பொதுவான பறவையாகும்.

நடத்தை மற்றும் சூழலியல்
-----------------------

இது தரையில் கூடு கட்டி, புள்ளிகள் கொண்ட மூன்று அல்லது நான்கு முட்டைகளை இடுகிறது. இந்த வானம்பாடி முதன்மை உணவாக விதைகள் மற்றும் பூச்சிகளை உண்கிறது.

படங்கள்
-------

* இந்தியாவின் கொல்கத்தாவில்இந்தியாவின் கொல்கத்தாவில்
* 
*

மேற்கோள்கள்
-----------

1. 1 2  BirdLife International (2017). "*Mirafra assamica*". *IUCN Red List of Threatened Species* **2017**: e.T22734352A118710813. doi:10.2305/IUCN.UK.2017-3.RLTS.T22734352A118710813.en.. பார்த்த நாள்: 10 January 2020.
2. ↑  "Mirafra hypermetra - Avibase". *avibase.bsc-eoc.org*. 2016-11-28 அன்று பார்க்கப்பட்டது.
3. ↑  "Mirafra assamica - Avibase". *avibase.bsc-eoc.org*. 2016-12-10 அன்று பார்க்கப்பட்டது.
4. ↑  Alström, Per (1998). "*Taxonomy of the Mirafra assamica complex*". *Forktail* **13**: 97–107.. பார்த்த நாள்: May 1, 2009.

வெளி இணைப்புகள்
---------------

* இனங்கள் தகவல் - பேர்ட்லைஃப் இன்டர்நேஷனல்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q779050
* விக்கியினங்கள்: Mirafra assamica
* ADW: Mirafra\_assamica
* BirdLife: 22734352
* BOLD: 116549
* ஈபேர்டு: benbus1
* GBIF: 2490581
* iNaturalist: 7331
* IRMNG: 10216071
* ITIS: 561146
* IUCN: 22734352
* என்.சி.பி.ஐ: 1118789
* Xeno-canto: Mirafra-assamica

 |
கணிதத்தில் எந்தவொரு கணத்திலும் அதன் அனைத்து உறுப்புகளுக்கும் குறியீடுகள் தரலாம். அவ்விதம் தரப்படும் குறியீடுகளைக் கொண்ட கணம், தரப்பட்ட கணத்தின் **குறியீட்டுக் கணம்** (*Index set*) எனப்படும். *A* என்ற கணத்தின் உறுப்புகளுக்கு இடப்பட்ட குறியீடுகளைக் கொண்ட கணம் *J* எனில் *J* குறியீட்டுக் கணம் என அழைக்கப்படும். குறியிடல் *J* லிருந்து *A* க்கு வரையறுக்கப்படும் ஒரு முழுக்கோப்பாக அமையும். குறியிடப்பட்டவை *குறியிடப்பட்ட குடும்பம் (indexed family)* ஆகும்.

குறியிடப்பட்ட குடும்பம் பின்வருமாறு எழுதப்படுகிறது:

{\displaystyle (A\_{j})\_{j\in J}}

எடுத்துக்காட்டுகள்
------------------

* ஒரு கணம் *S* இன் உறுப்புகளுக்கு முதலாவது உறுப்பு, இரண்டாவது உறுப்பு, மூன்றாவது உறுப்பு.... என எண்ணிக்கை தரும்போது குறியீட்டுக் கணம் {\displaystyle J\subset \mathbb {N} } கிடைக்கிறது.
* {\displaystyle S=\{s\_{1},s\_{2},s\_{3},s\_{4},...s\_{10}\}} எனில் குறியீட்டுக் கணம்:

{\displaystyle J=\{1,2,3,4,...10\}}
* ஒரு எண்ணுறு முடிவிலா கணத்தின் குறியீட்டுக் கணம்:

இயல் எண்கள் கணம் {\displaystyle \mathbb {N} }.

மேற்கோள்கள்
-----------

* Weisstein, Eric W. "Index Set." From MathWorld—A Wolfram Web Resource.
Military unitவார்ப்புரு:SHORTDESC:Military unit
சீன விமானப் படை 1941-1942-ன் முதல் அமெரிக்க தன்னார்வ அமை்பின் செல்லப் பெயர் பறக்கும் புலிகள் ஆகும். பறக்கும் புலிகள் அமெரிக்காவின் தரைப்படை, விமானப்பைட, கப்பற்படை மற்றும் கடற்படை ஆகியவை இணைந்து அமைக்கப்பெற்ற ஒரு அமைப்பு ஆகும். இந்த அமைப்பானது குடியரசுத் தலைவருக்குக் கீழ் இயங்கும் அமைப்பாகும். கிலேயர் லீ சென்னால்ட் இவ்வமைப்பிற்கு தலைமை ஏற்கிறார். சுறா முகம் மூக்கு வடிவம் கொண்ட உருவம் ஒவ்வொரு தனி போர் படை விமானமும், இரண்டாம் உலகப்போரில் தனியாக இனங்கானக்கூடியதாக இருக்கிறது.

ஒவ்வொரு குழுவிலும் 30 போர் விமானங்கள் இருக்கும். அமெரிக்கா இரண்டாம் உலகப்போருக்குள் நுழைவதற்கு முன்னால் இவ்விமானங்களுக்கு சீனாவில் பயிற்சி அளிக்கப்பட்டது. அமெரிக்கப்படை சீனாவிற்கு உதவுவதற்காக ஜப்பானை எதிர்த்துப் போரிட்டன. இந்த குழுவில் உள்ள உறுப்பினர்கள் ஒப்பந்த அடிப்படையில் பழுதுபார்ப்பவர்கள் மாதம் 250 டாலர் சம்பளமும்,படைத்தளபதிகளுக்கு 750 டாலர் சம்பளமும் வழங்கப்பட்டது.இது அவர்கள் அமெரிக்கப் படையில் பெற்றதைவிட மூன்று மடங்கு அதிகம்.இந்த அமைப்பு தனது ஊழியர்களை அமெரிக்க இராணுவத்திலிருந்து தேர்ந்தெடுத்தது.முத்துத்துறைமுகம்,ஜப்பானால் தாக்கப்பட்ட 12 நாட்களுக்குப்பிறகு
1941,டிசம்பர் 20-ல் இக்குழு போரைச் சந்தித்தது.இக்குழு புதுவித யுக்திகளை கையாண்டு இப்போரில் அமெரிக்கா வெற்றியடைய உதவியது.

அமெரிக்கத் தன்னார்வக் குழு விமான இயக்குபவர்களுக்கு அதிகாரி அந்தஸ்து அளித்தது.இப்போரில் 296 எதிரி விமானங்களை அழித்ததால்,இவர்களுக்கு போரில் பங்குபெற்றமைக்கான கொடையூதியம் வழங்கப்பட்டது.1942 ஜூலை 4-ல் இந்த அமைப்பு கலைக்கப்பட்டது.இந்த அமைப்பிற்குப் பதிலாக அமெரிக்க விமானப்படையைச் சார்ந்த 23-வது போர்ப்படைக் குழுக்கள் நியமிக்கப்பட்டன.பின்னர் இவை
14-வது அமெரிக்க விமானப்படையுடன் இணைக்கப்பட்டது. ஜெனரல் சென்னால்டு தன் தளபதியாவார்.அமெரிக்கத் தன்னார்வ அமைப்பைப் போன்றே 23-வது போர்ப்படைக் குழுவும் வெற்றியைத் தொடர்ந்தது.

மேலும் பார்க்க
--------------

* இரண்டாம் சீன-சப்பானியப் போர்
* சங் கை செக்

மேற்கோள்கள்
-----------

வெளியிணைப்புகள்
---------------

விக்கிமீடியா பொதுவகத்தில்,  
 ***பறக்கும் புலிகள்***   
என்பதின் ஊடகங்கள் உள்ளன. 

* Sino-American Aviation Heritage Foundation பரணிடப்பட்டது 2006-06-12 at the வந்தவழி இயந்திரம்
* Annals of the Flying Tigers
* Flying Tigers Association veterans' group
* Flying Tigers Heritage Park
* "Flying Tigers In Burma" பரணிடப்பட்டது 2012-10-05 at the வந்தவழி இயந்திரம், 30 March 1942 *Life* magazine article, including numerous photographs
* "Wings Over China: The Story of the Flying Tigers" documentary posted by MaxMediaAsia
* The short film *The Air Force Story – The Drawing of the Battle Lines, December 1941-April 1942 (1953)* is available for free download at the Internet Archive [*more*]
* AVG colour schemes and markings
[*தொடர்பிழந்த இணைப்பு*]
யூஜிசி 9128 என்னும் குறு ஒளிர்வண்டத்தில் நூறு மில்லியன் விண்மீன்களே காணப்படுகின்றன.
**குறு ஒளிர்வண்டம்** (*dwarf galaxy*) என்பது சில பில்லியன் விண்மீன்களைக் கொண்ட ஒரு சிறிய விண்மீன் பேரடையாகும். எமது பால் வழிப் பேரடையில் இருக்கக்கூடிய 200–400 பில்லியன் விண்மீன்களின் எண்ணிக்கையுடன் ஒப்பிடுகையில் குறு ஒளிர்வண்டம் ஒன்றில் உள்ள விண்மீன்களின் எண்ணிக்கை மிகக் குறைவானதாகும். 30 பில்லியன் விண்மீன்களைக் கொண்ட பெரும் மெகல்லானிய மேகங்கள் சிலவேளைகளில் குறு ஒளிர்வண்டமெனக் கூறப்படுகிறது.

குறு ஒளிர்வண்டத்தின் தோற்றம்
----------------------------

தற்போதைய கொள்கையின் படி, குறு ஒளிர்வண்டங்கள் உட்பட பெரும்பாலான விண்மீன் பேரடைகள் கரும்பொருளின் உதவியுடன் அல்லது உலோகங்களைக் கொண்டிருக்கக்கூடிய வளிமங்களினால் உருவாகின. ஆனாலும், நாசாவின் அண்டத் தேட்டக் கலம் என்ற விண்கலம் உலோகங்களைக் கொண்டிராத வளிமங்களினால் உருவாகிய புதிய குறு ஒளிர்வண்டங்களைக் கண்டறிந்துள்ளது..

உள் குறு ஒளிர்வண்டங்கள்
-----------------------

பீனிக்சு குறு ஒளிர்வண்டம்: இதன் உட்பகுதியில் இளம் விண்மீன்களும், வெளிப்பகுதியில் வயது போன விண்மீன்களும் காணப்படுகின்றன
உட் குழுவில் பெருமளவு குறு ஒளிர்வண்டங்கள் காணப்படுகின்றன: இவை பெரும்பாலும் பால் வழி, அந்திரொமேடா பேரடை, முக்கோண விண்மீன் பேரடை போன்ற பெரும் பேரடைகளைச் சுற்றி வலம் வருகின்றன. 2007 ஆம் ஆண்டில் வெளியிடப்பட்ட ஆய்வு முடிவுகளில் பெரும்பாலான குறு ஒளிர்வண்டங்கள் பால் வழி, அந்திரொமேடா பேரடை போன்றவற்றின் ஆரம்பப் படிமுறை வளர்ச்சியின் போது ஏற்பட்ட பரலை விசைகளினால் (tidal forces) உருவாகின எனக் கூறப்பட்டுள்ளது. இத்தகைய குறு ஒளிர்வண்டங்கள் விண்மீன் பேரடைகளின் மோதுகையினால் உருவாகின்றன.

பால் வழியை 20 இற்கும் மேற்பட்ட குறு ஒளிர்வண்டங்கள் சுற்றிவருவதாகத் தெரியவந்துள்ளது. 2008 ஆய்வு முடிவுகளின் படி பால் வழியில் காணப்படும் மிகப்பெரும் உருண்டையான விண்மீன் தொகுதியான ஒமேகா செண்ட்டாரி ஒரு குறு ஒளிர்வண்டம் என வானியலாளர்கள் கருதுகின்றனர். இதன் நடுவே கருங்குழி ஒன்று காணப்படுவதையும் கண்டறிந்துள்ளனர்.

மேற்கோள்கள்
-----------

1. ↑  "New Recipe For Dwarf Galaxies: Start With Leftover Gas", Science Daily, 19 February 2009
2. ↑  "Hubble Sizes up a Dwarf Galaxy". *Picture of the Week*. ESA/Hubble. 25 October 2011 அன்று பார்க்கப்பட்டது.
3. ↑  
Metz, M.; Kroupa (2007). "Dwarf-spheroidal satellites: are they of tidal origin?". *Monthly Notices of the Royal Astronomical Society* **376**: 387–392. doi:10.1111/j.1365-2966.2007.11438.x. Bibcode: 2007MNRAS.376..387M.
4. ↑  New Recipe for Dwarf Galaxies: Start with Leftover Gas Newswise, Retrieved on February 20, 2009.
5. ↑  Noyola, E. and Gebhardt, K. and Bergmann, M. (2008). "Gemini and Hubble Space Telescope Evidence for an Intermediate-Mass Black Hole in ω Centauri". *The Astrophysical Journal* **676** (2): 1008–1015. doi:10.1086/529002. Bibcode: 2008ApJ...676.1008N.

வெளி இணைப்புகள்
---------------

விக்கிமீடியா பொதுவகத்தில்,  
 ***குறு ஒளிர்வண்டங்கள்***   
என்பதின் ஊடகங்கள் உள்ளன. 

* Milky Way Satellite Galaxies பரணிடப்பட்டது 2014-02-19 at the வந்தவழி இயந்திரம்
* SPACE.com article on "hobbit galaxies"
* *Science* article on "hobbit galaxies" பரணிடப்பட்டது 2009-03-28 at the வந்தவழி இயந்திரம்
வாலசின் பறக்கும் தவளை (*ராகோபோரசு நிக்ரோபால்மடசு* )  
படம்: மலாய் தீவுக்கூட்டத்திலிருந்து 
**பறக்கும்** (*flying frog*) **தவளை** (**வழுக்கும் தவளை** என்றும் அழைக்கப்படுகிறது) என்பது சறுக்கும் தன்மையின் மூலம் பறக்கக்கூடிய தவளை ஆகும். அதாவது, கிடைமட்டத்திலிருந்து 45°க்கு குறைவான கோணத்தில் சறுக்கும் தன்மைகொண்டது. பிற (பறக்காத) மரவாழ் தவளைகள் 45°க்கு அதிகமான கோணத்தில் மட்டுமே வழுக்கிச் செல்லக்கூடியது. இம்முறைக்கு "பாராசூட்டிங்" என்று குறிப்பிடப்படுகிறது.

பறக்கும் அல்லது வழுக்கும் தன்மையானது பல தவளைகளில் (புது உலகு-*கைலிடே, பைலோமெடுசிடே* மற்றும் பழைய உலகு தவளைகளில்-ராக்கோபோரிடே) தனித்தனியாகத் தோன்றியது. இந்த இணைப் பரிணாமம் இத்தவளைகளின் மரச்சூழல் வாழிட தகவமைப்பாகத் தோன்றியுள்ளது. தொல்லுலக தவளைகளில் நீளமான முன்கை மற்றும் பாதமும், விரல்களுக்கிடையே படலமும் காணப்படும். கரங்களில் பக்கவாட்டு தோல் மடிப்பு காணப்படும், தவளையின் நீளத்தினை கணக்கிடப்படும்போது எடை குறைந்து காணப்படுகிறது. இத்தகைய புறத்தோற்ற உருவ மாறுபாடுகள் சறுக்கும் தன்மைக்கானவைகளாகும்.

ஆல்பிரடு அரசல் வாலேசு பறக்கும் தவளைகள் குறித்து அறிக்கை ஒன்றை எழுதியுள்ளார். இது தவளைகளின் பறக்கும் செயல் குறித்த முதன்முதலாக எழுதப்பட்ட அறிக்கையாகும். இவர் கூறிய இனங்கள் பின்னர் ஜார்ஜ் ஆல்பர்ட் பவுலெங்கரால் *ராகோபோரசு நிக்ரோபால்மடசு* என்று விவரிக்கப்பட்டது.

பறக்கும் அல்லது வழுக்கும் தவளைகள் கீழ்க்கண்ட பேரினங்களில் கீழ் உள்ளன:

* *அகலிச்னிஸ்* ( *பிலோமெடுசிடே* )
* *எக்னோமியோகைலா (ஹைலிடே)*
* *பாலிபிடேட்சு (ராகோபோரிடே)*
* *ராகோபோரசு (ராகோபோரிடே)*
* *ஜாங்கிக்சலசு* (ராகோபோரிடே)

மேற்கோள்கள்
-----------

1. 1 2  Emerson, S.B. Travis, J. & Koehl, M.A.R. (1990). "Functional complexes and additivity in performance: A test case with 'flying' frogs." *Evolution*, 44(8), 2153-2157.
2. 1 2  Emerson, S.B. & Koehl, M.A.R. (1990). "The interaction of behavioral and morphological change in the evolution of a novel locomotor type: 'Flying' frogs." *Evolution*, 44(8), 1931-1946.
3. ↑  Oliver, J.A. (1951). "'Gliding' in amphibians and reptiles, with a remark on an arboreal adaptation in the lizard, *Anolis carolinensis carolinesis* Voigt." *The American Naturalist*, 85(822), 171-176.
குறியிறையனார் சங்ககாலப் புலவர்களில் ஒருவர். ஓடி விளையாடும் சின்னஞ்சிறு புதல்வர்களை இப்புலவர் 'குறியிறைப் புதல்வர் என்று குறிப்பிடுகிறார். இவரது இயற்பெயர் தெரியாத நிலையில் புறநானூற்றைத் தொகுத்த ஆசிரியர் இவருக்குக் குறியிறையனார் என்று அவரது பாடலிலுள்ள தொடரைக்கொண்டு பெயர் சூட்டியுள்ளார்.

குறுந்தொகை 394 தரும் செய்தி
---------------------------

தலைவன் குற்றமில்லாதவன் என்று பசப்பித் தோழி தலைவியின் துன்பத்தைப் போக்க முயல்கிறாள். தலைவி ஒப்புக்கொள்ளவில்லை. அவன் தனக்குப் பகையாயின பாங்கை இயற்பழித்துக் கூறுகிறாள்.

### குறியிறை

சின்னஞ்சிறு ஆண் குழந்தைகள் எழுந்து நடக்கும் பருவத்தில் ஆடையின்றித் திரிவர். அக் குழந்தை தன் ஆண்குறியைத் தானே தொடாமல் இருப்பதற்காக அதன் அரைஞாண் கயிற்றில் சில தொங்கல்களைக் கோத்திருப்பர். குழந்தை அதனைப் பிடித்து இழுத்துக்கொள்ளும். தன் குறிகளைத் தொடாதிருக்க அரைஞாணில் தொங்கவிடப்பட்டிருக்கும் இந்தத் தொங்கலுக்குக் குறியிறை என்று பெயர்.

#### உவமை

யானைக் குழவி சிறிதாக இருக்கும்போது சின்னஞ்சிறு பிள்ளைகளோடு சேர்ந்து விளையாடும். அதுவே பெரிதான பிறகு அவர்களும் பெரியவர்கள் ஆகி அவர்கள் விதைத்த தினையை மேயும் பகையாக மாறிவிடும். அதுபோலத் தலைவன் தலைவியோடு நகைத்துக்கொண்டு விளையாடிய காதல் விளையாட்டு பகையாக மாறிவிட்டதாம்.

உசாத்துணை
---------

1. ↑   *குறுந்தொகை 394 எண்ணுள்ள ஒரே ஒரு பாடல் மட்டும் இவர் பாடியதாகக் காணக்கிடக்கிறது.*.
கழுவு கிண்ணமொன்றின் கீழமைந்த நீரடைப்பான். உறிஞ்சல் நிகழக்கூடிய வாய்ப்பு குறித்துக் காட்டப்பட்டுள்ளது
சிலவகை நீரடைப்பான்களின் நெடுக்கு வெட்டுமுகம்
குழாய் பொருத்துதலில், **நீரடைப்பான்** (trap) என்பது, கழுவு கிண்ணம், கழிப்பறைக் கிண்ணம், குளியல் தொட்டி போன்றவற்றுக்கும் கழிவுநீர்க் குழாய்களுக்கும் இடையில் பொருத்தப்படும் ஒன்றாகும். இது கழிவகற்றும் தொகுதிகளில் உருவாகும் கூடா வளிமங்கள் கழிவுக் குளாய்களினூடாகக் கட்டிடங்களுக்குள் வருவதைத் தடுக்கிறது.

நீரடைப்பானின் வடிவங்கள்
-----------------------

இது பொதுவாக "S", "U" அல்லது "J" வடிவில் வளைக்கப்பட்ட ஒரு குழாய் வடிவில் இருக்கும். "S" நீரடைப்பான் 1775 ஆம் ஆண்டில் அலெக்சாண்டர் கம்மிங்சு என்பவரால் கண்டுபிடிக்கப்பட்டது. பின்னர் 1880 ஆம் ஆண்டில் தாமசு கிரேப்பர் என்பவர் "U" நீரடைப்பானைக் கண்டுபிடித்தார். பொதுவாக "U" நீரடைப்பான் "S" நீரடைப்பானைப்போல் அடைத்துக்கொள்ளாது. இதனால் முன்னையதற்குத் தேவைப்பட்டது போல் "U" நீரடைப்பானுக்கு நீர்வழிவுவழி தேவைப்படுவதில்லை.

அடைப்பு ஏற்படுத்துவதைத் தடுப்பதற்கு
-----------------------------------

இவற்றின் வடிவ அமைப்பினால், இவை பயன்படுத்தப்பட்ட பின்னர் ஓரளவு நீரை வடியவிடாமல் பிடித்து வைத்துக் கொள்கின்றன. இந்த நீர் குழாய் வழியை மூடி இருப்பதனால், கழிவுத் தொகுதியிலிருந்து வளிமங்கள் குளாயினூடாக வருவது தடுக்கப்படுகிறது. அத்துடன் கழிவுநீர்த் துளைகளினூடாக விழுந்து விடக்கூடிய சிறிய பாரமான பொருட்கள் (மோதிரம் போன்றவை), தலைமுடி, மணல் போன்ற பொருட்கள் கழிவு நீர்த் தொகுதிக்குள் செல்லாமல் நீரடைப்பானின் அடிப்பகுதிக்குள் தங்கி விடுகின்றன. இவ்வாறு விழுந்துவிடும் பெறுமதியான பொருட்களை எடுப்பதற்கும், முக்கியமாக விழும் பிற பொருட்கள் சேர்ந்து நாளடைவில் குழாய்களில் அடைப்பு ஏற்படுத்துவதைத் தடுப்பதற்கும், நீரடைப்பான்களின் அடிப்பாகத்தில் திறக்கக்கூடிய ஒரு துளை இருக்கும். இதைத் திறந்து நீரடைப்பானுள் அடைந்து கிடக்கும் பொருள்களை அகற்றி அதனைத் துப்புரவு செய்யலாம்.
**நீரஜ் போரா:** (1967 இல் பிறந்தார்) இவா் ஒரு இந்திய அரசியல்வாதி ஆவாா். உத்தர பிரதேச மாநில  சட்டப் பேரவை  உறுப்பினராகவும் இருந்தாா்.  இவா்  மறைந்த முன்னாள் உத்திர பிரதேச சட்டமன்ற உறுப்பினா் டி.பி.போராவின் மகன் ஆவாா். இவா் பாரதிய ஜனதா கட்சியை சோ்ந்த உறுப்பினா்.  2017 சட்டமன்ற  தோ்தலில் லக்னோ வடக்கு தொகுதியிலிருந்து தோ்ந்தெடுக்கப்பட்டாா்.  இவா் சமாஜ்வாதி கட்சியை சோ்ந்த  பேராசிரியர் அபிஷேக் மிஸ்ராவை தோல்வியுற செய்தாா். நீராஜ் உத்தரப்பிரதேச மாநிலத்தின்சித்தார்த் நகர் மாவட்டத்தின் ஷோராட் கார்கில் தெஹ்சில் நகரில் பிறந்தார்.

இவா் தனது தந்தையின் செல்வாக்கினால்மிக இளம் வயதில் இருந்து சமூக துறையில் சேவை செய்ய விரும்பினார்.
லக்னோவின் மிக முக்கியமான பள்ளிகளில் ஒன்றான அவரது பள்ளி படிப்பை முடித்தாா். பின்னா் பெங்களூர், டாக்டர் பி.ஆர். அம்பேத்கர் மருத்துவக் கல்லூரியில் மருத்துவம் படிக்க சென்றாா்.நீராஜ் பிந்து போராவை மணந்தார்.  இவா்களுக்கு  மூன்று குழந்தைகள்  இருந்தனா். அதில் ஒரு மகன் மற்றும் இரண்டு மகள்கள் ஆவாா். கடந்த காலத்தில், அவர் வட இந்தியாவின் சா்வதேச அாிமா சங்க தலைவராகவும் மற்றும் இந்திய மருத்துவ சங்கத்தின் லக்னோ கிளை தலைவராகவும் தேர்ந்தெடுக்கப்பட்டார்.
மேலும் இவர் உத்திர பிரதேச அனைத்திந்திய வைஷ் சம்மேளனத்தின் மூத்த துணைத் தலைவராகவும்  இருந்துள்ளாா். இவர் சேவா மருத்துவமனையையும், நேசநாடுகளின் உடல் நல அறிவியல் மையத்தையும் நிறுவினார்.
**பசந்தி பிஷ்டு** (பிறப்பு: 1953) என்பவர் இந்தியாவின் உத்தரகண்ட் மாநிலத்தின் நன்கு அறியப்பட்ட நாட்டுப்புற பாடகி ஆவார். இவர் உத்தரகண்டின் ஜாகர் நாட்டுப்புற வடிவத்தின் முதல் பெண் பாடகியாக புகழ் பெற்றவர். ஜாகர் நாட்டுப்புற பாடல் வடிவம் தெய்வங்களை துதிக்கும்  வடிவமாகும். ஜாகர் வடிவம் பாரம்பரியமாக ஆண்களால் பாடப்பட்டது. எனினும் பசந்தி பிஷ்டு இந்த நடைமுறையை மாற்றினார். இன்று நன்கு அறியப்பட்ட இவரது குரல் பாரம்பரிய வடிவிலான ஜாகர் நாட்டுப்புற பாடலைப் பாதுகாக்க முயற்சிக்கிறது. பசாந்தி பிஷ்டுக்கு 2017 இல் பத்மஸ்ரீ விருது வழங்கப்பட்டது.

வாழ்க்கை
--------

பசந்தி பிஷ்டு 1953 ஆம் ஆண்டில் உத்தரகண்ட் மாநிலத்தின் சாமோலியில் உள்ள லுவானி கிராமத்தில் பிறந்தார். இவர் தனது 15 வயதில் ஒரு கணையெக்கி வீரரை மணந்தார். இல்லத்தரசியாக வாழ்வின் பெரும்பகுதியை கழித்த இவர்   தொழில்முறை பாடலை 40 வயதிற்கு பின்னர் பஞ்சாபின் ஜலந்தரில் தொடங்கினார்.

இருப்பினும் பசந்தி சிறுவயதில் இருந்தே அவர் தனது தாயின் ஜாகர் பாடல்களைக் கேட்டு வளர்ந்ததாக  கூறுகிறார்.

"நான் எப்போதும் என் அம்மாவுடன் சேர்ந்து பாடினேன். அவர் வேலைகளைச் செய்யும்போது பாடினார். கிராமத்தில் நடந்த பல கண்காட்சிகள் மற்றும் திருவிழாக்கள் இந்த வகையான இசை மீதான என் அன்பை ஆழமாக்கின. "

- பசாந்தி பிஷ்டு

பசாந்தி தனது கிராமத்திலிருந்து ஒரு மைல் தொலைவில் உள்ள உள்ளூர் கிராமப் பள்ளியில் 5 ஆம் வகுப்பு வரை படித்தார். ஆனால் மேல்நிலைப் பள்ளி தனது வீட்டிலிருந்து மேலும் தொலைவில் இருந்ததால் கல்வியை தொடர முடியவில்லை.

இசை வாழ்க்கை
------------

அதுவரை தனது குடும்பத்தினருடன் நேரம் செலவழித்த பசந்தியின் பணி வாழ்க்கை அவரது நாற்பது வயதுகளில் ஆரம்பமாகியது. பசந்தி தனது கணவருடன் ஜலந்தருக்குச் சென்ற பிறகு ஜலந்தரில் உள்ள பிரச்சீன் கலா கேந்திரத்தில் இசை கற்க ஆர்வம் கொண்டிருந்தார். அங்கு இளவயது மாணவர்களுடன் தாம் இசை கற்க வெட்கப்பட்டார். தனது மகளின் ஆசிரியரிடம் ஆர்மோனியம் வாசிக்க கற்கத் தொடங்கிய போது ​தொழில்முறை இசை பயிற்சிக்கு முதலடி எடுத்து வைத்தார். பின்னர் பஜனைகள், திரைப்படப் பாடல்கள் போன்றவற்றை மையமாகக் கொண்டு பொது நிகழ்ச்சிகளில் பாடத் தொடங்கினார். அவரது கணவர் ஓய்வு பெற்ற பிறகு பசாந்தி பிஷ்ட் டெஹ்ராடூனில் குடியேறினார். 1996 ஆம் ஆண்டில் நஜிபாபாத்தில் உள்ள அகில இந்திய வானொலி நிலையத்தில் சேர்ந்தார். இவர் ஆகாஷ்வானியின் முதல்தர கலைஞராவார்.

பசந்தி அவருடைய குழந்தைப் பருவத்தில் தான் தாயிடம் இருந்தும், பிற கிராம பெரியவர்களிடம் இருந்தும் தாம் கற்றுணர்ந்த தெய்வத்தை துதி செய்யும் ஜாகர் எனும் நாட்டுப்புற பாடல் வடிவத்தை பாடத் தொடங்கினார். ஜாகரின் மறைந்த பல பாடல்களை அதே பழைய தாளங்களில் பாடினார். பசந்தி பிஷ்டின் குரல் வளம், பாடல் பாணி, தாளம் என்பன உத்தரகண்டின் பஹாடி பாடும் பாணிக்கு பொதுவானவை.

தனிப்பட்ட வாழ்க்கை
------------------

இவரது கணவர் இந்திய இராணுவத்தில் பணியாற்றி ஓய்வு பெற்றார். இவரது மகன் இந்திய விமானப்படையில் பணி புரிகிறார்.

விருதுகள்
---------

அஹில்யா தேவி சம்மன் மத்திய பிரதேச அரசு (2016-2017)

பத்மஸ்ரீ (2017)

உத்தரகண்ட் அரசால் நாரி சக்தி தீலு ரவுத்தேலி

சான்றுகள்
---------

1. ↑  Jan 26, Prachi Raturi Misra | TNN | Updated:; 2017; Ist, 14:02. "Only woman jagar singer Basanti Devi Bisht picked for Padma Shri | Dehradun News - Times of India". *The Times of India* (ஆங்கிலம்). 2020-02-21 அன்று பார்க்கப்பட்டது.CS1 maint: extra punctuation (link)
2. ↑  "The hindu".
3. 1 2  "Basanti Bisht gets candid on her musical journey".
**வித்யாதர் கோபர்கர்** (Vidyadhar Koparkar) (பிறப்பு 1962) இவர் இந்துஸ்தானி இசைப் பாடகராவார்.

ஆரம்பகால வாழ்க்கை
-----------------

இவர், புனேவைச் சேர்ந்தவர். இவரது தந்தை புகழ்பெற்ற கீர்த்தங்கர் ஆவார். இவருக்கு ஒரு தோல் மருத்துவராக இருந்த ஒரு சகோதரர் இருந்தார். கோபர்கர் மகாராட்டிரா கல்வி சங்கங்கள், பெருகேட் பாவ் பள்ளியில் பயின்றார். பின்னர் புனே பொறியியல் கல்லூரியில் உலோகவியலில் முதுகலைப் பட்டம் பெற்றா. மேலும், ஒரு சிறிய அளவிலான உற்பத்தி ஆலையை நடத்தி வருகிறார். 

இவர், தனது எட்டு வயதில் தனது இசை பயிற்சியைத் தொடங்கினார். எட்டு ஆண்டுகளாக மதுசூதன் பட்வர்தன் என்பவரை தனது குருவாகக் கொண்டுள்ளார். இதைத் தொடர்ந்து புகழ்பெற்ற கலைஞரான வசந்த்ராவ் தேசுபாண்டேவின் கீழ் ஐந்து ஆண்டுகள் பயிற்சியும், பின்னர் பண்டிட் ஜிதேந்திர அபிசேக்கியின் கீழ் ஏழு ஆண்டுகள் பயிற்சியும் பெற்றார்.

தொழில்
------

இவருக்கு வெவ்வேறு கரானாக்களைச் சேர்ந்த இசையாசிரியர்கள் பயிற்சி அளித்துள்ளனர். அது இவரது பாடலில் பிரதிபலிக்கிறது. 1983 முதல் 1990 வரை ஆறு ஆண்டுகளாக 'சுரசிறீ பிரதிஷ்டான்' மூலமாகவும், கந்தர்வ மகாமண்டலின் 'பண்டிட் இராம்கிருட்டிண வேழு புரஸ்கார்' மூலமாகவும் சுதிர் பட்கே வழங்கிய உதவித்தொகை உட்பட பல கௌரவங்களைப் பெற்றுள்ளார்.

அமெரிக்கா, கனடா, மத்திய கிழக்கு, பாரிஸ் இங்கிலாந்து உட்பட உலகம் முழுவதும் இசை நிகழ்ச்சிகளை நிகழ்த்தியுள்ளார்.    ஒவ்வொரு ஆண்டும் இந்தியாவின் புனேவில் நடைபெறும் மதிப்புமிக்க 'சவாய் கந்தர்வ இசை விழாவில்' இவர் இரண்டு முறை நிகழ்ச்சிகளை நிகழ்த்தினார்.  

அகில இந்திய வானொலியிலும், தூர்தர்ஷனிலும் தரப்படுத்தப்பட்ட கலைஞராகவும் இருக்கிறார்.

மாணவர்கள்
---------

இவர், பல ஆண்டுகளாக இசை பாடங்களை மாணவர்களுக்கு அளித்து வருகிறார். இவரது மாணவர்களில் பாடகர்கள், மூத்தக் கலைஞர் சவுரவ் தேசுபாண்டே, இலலித் தேசுபாண்டே, ஈதக், இரிசிகேசு ரனதே, பிரசக்த ரனதே, இவரது மகனான தேஜாசு, மகளான சுருதி ஆகியோர் உள்ளனர்.

மேற்கோள்கள்
-----------

1. ↑  "Archived copy". 22 March 2009 அன்று மூலம் பரணிடப்பட்டது. 12 August 2009 அன்று பார்க்கப்பட்டது.CS1 maint: archived copy as title (link)
2. ↑  "Archived copy". 13 July 2011 அன்று மூலம் பரணிடப்பட்டது. 3 July 2009 அன்று பார்க்கப்பட்டது.CS1 maint: archived copy as title (link)
3. ↑
4. ↑  "Archived copy". 16 July 2011 அன்று மூலம் பரணிடப்பட்டது. 12 August 2009 அன்று பார்க்கப்பட்டது.CS1 maint: archived copy as title (link)
5. ↑  "Archived copy". 16 July 2011 அன்று மூலம் பரணிடப்பட்டது. 12 August 2009 அன்று பார்க்கப்பட்டது.CS1 maint: archived copy as title (link)
பறக்கும் மீன்கள் உலகம் முழுவதும் காணப்பட்டாலும் குறிப்பாக அட்லாண்டிக், பசிபிக், இந்தியப் பெருங்கடல்களின் சூடான வெப்பமண்டல மற்றும் துணை வெப்பமண்டல கடல் பகுதியில் வசிக்கின்றன. இவை ஒழுங்குபடுத்தப்பட்ட நீர்மூழ்கி கப்பல் வடிவத்தில் இருக்கும். மேற்பரப்பை உடைக்கவும் நீருக்கடியில் வேகத்தை அதிகரிக்கவும், மேலும் அவற்றின் பெரிய, இறக்கைப் போன்ற இடுப்புத் துடுப்புகள் அவர்களுக்கு காற்றில் பறக்க உதவுகிறது.

பறக்கும் மீனினம் பல உண்டு. அவைகள் தங்களை இரையாக்கி கொள்ள வரும் மற்ற கடல் உயிரினங்களில் இருந்து தப்பிக்க, பறக்கும் திறன் பெற்றிருக்காலாம் என்று கருதப்படுகிறது. பிளாங்டன் உள்ளிட்ட மீன்கள் உணவுக்காக பறக்கும். பறக்கும் மீன் துடுப்புகள் எல்லாம் மேல் மடல்களைக் காட்டிலும் நீண்ட கீழ் மடல் கிளைவிட்ட வால்களில் இருக்கிறது. பல இனங்கள் இடுப்பு துடுப்புகள் பெரியதாக இருக்கும் இவை நான்கு இறகு பறக்கும் மீன் எனப்படும்.

ஒரு மணி நேரத்திற்கு 37 மைல் (60 கிலோமீட்டர்) பறக்கிறது. பறக்கும் மீன் நீரினுள் இருக்கையில் தன் இறக்கை போன்ற துடுப்பை, உடலோடு ஒட்டியவாறு சுருக்கி வைத்திருக்கும். வேகமாகச் செல்ல நினைக்கையில், நீரினுள் இருக்கும் போதே பறப்பதற்கு முன் ஓடுதளத்தில், ஓடும் விமானம் போல் வேகமெடுத்து, நீரின் மேற்பறப்பை நோக்கி நீந்தி வந்து, நீர்பரப்பை அடைந்ததும் தன் பக்கத்துடுப்புகளை முழுவதும் விரித்துத் துள்ளித் தாவும். பெரிய விசை நீருக்கடியில் பெறுவதன் மூலம் மேல்நோக்கி நான்கு இறகு பறக்கும் மீன் மேற்பரப்பை உடைக்கிறது சில நேரங்களில் 4 அடி (1.2 மீட்டர்) அதிகமான உயரங்களை அடைந்து 655 அடி (200 மீட்டர்) வரை, நீண்ட தூரம் காற்றில் பறக்கிறது.

மேற்கோள்கள்
-----------

1. ↑  "பறந்து செல்லும் மீன்!". *கட்டுரை*. தி இந்து. 14 சூன் 2017. 14 சூன் 2017 அன்று பார்க்கப்பட்டது.
கொலம்பியாவின் சான் ஆன்ட்ரெசில் உள்ள பள்ளிவாசல் - சன்ரைசு தங்குவிடுதியிலிருந்து எடுக்கப்பட்ட ஒளிப்படம்
**கொலம்பியாவில் இசுலாம்**  மக்கள்தொகை 14,000 (0.03 %) ஆக மதிப்பிடப்பட்டுள்ளது.  கொலொம்பியாவில் சான் ஆன்ட்ரெசு, பொகோட்டா, லா வகீரா, நாரினோ, சான்டா மார்டா போன்ற பல மையங்களில் இசுலாமிய அமைப்புக்கள் உள்ளன. கொலம்பியாவில் அகமதியா சமூகத்தினரும் உள்ளனர். பொகோட்டா, மைகாவ் நகரங்களில் இசுலாமிய துவக்க, இடைநிலைப் பள்ளிகளும் உள்ளன. மைகாவில் கண்டத்தின் மூன்றாம் மிகப் பெரிய பள்ளிவாசலான உமறு இப்னு அல்-கத்தாப் பள்ளிவாசல் உள்ளது.

கொலம்பியாவிற்கு 19ஆவது நூற்றாண்டின் இறுதியிலும் இருபதாம் நூற்றாண்டின் துவக்கத்திலும் சிரியா, லெபனான், பாலத்தீனம் போன்ற நாடுகளிலிருந்து அராபியர் குடிபெயர்ந்துள்ளனர்.

மேற்சான்றுகள்
-------------

1. ↑  Muslimpopulation.pdf பரணிடப்பட்டது 2011-05-19 at the வந்தவழி இயந்திரம் pewforum.org
2. ↑  "Islamismo pretende llegar a varios países". November 30, 2014.. பார்த்த நாள்: July 14, 2014.
3. ↑  Klich, Ignacio, Jeff Lesser (1992). *Arab and Jewish immigrants in Latin America*. Routledge. பக். 58. பன்னாட்டுத் தரப்புத்தக எண்:0-7146-4873-6.
கொலம்பிய கம்பளி யானையின் தோற்றம்
**கொலம்பிய கம்பளி யானை** அல்லது **கொலம்பிய மாமூத்** (Columbian mammoth) என்பது கம்பளி யானைகள் இனத்தச் சேர்ந்த ஓர் யானை வகை ஆகும். இவ்வகை கம்பளி யானைகள் வட அமெரிக்கக் கண்டத்தில் பொதுவாக வட ஐக்கிய அமெரிகாவிலும், கொஸ்தாரிக்காவிலும் வாழ்ந்து வந்தன. இறுதியாக வாழ்ந்து வந்த கம்பளி யானைவகைகளில் இவையும் ஒன்றாகும். 1.5 மில்லியன் வருடங்களுக்கு முன்னர் ஆசியாவின் ஸ்டெப்பேயில் இருந்து அமெரிக்காவிற்கு வந்த ஓர் கம்பளி யானை இனத்தில் இருந்தே கொலம்பிய கம்பளி யானைகள் எனும் இனம் புதிதாக உருவாகியது. கலிபோர்னியாவின் சனல் தீவுகளில் வாழ்ந்து வந்த பிக்மை கம்பளி யானைகள் இக்கம்பளி யானை இனத்தில் இருந்தே பரிணாமத்திற்கு உள்ளாகித் தோற்றம் பெற்றது. இவ்வகை யானைகளை ஒத்ததாகவே தற்போதைய ஆசிய யானைகள் காணப்படுகின்றன.

தோற்றம்
-------

இவ்வகை யானைகளின் சராசரி உயரம் நான்கு மீற்றர்கள் ஆகும். அத்துடன் பொதுவாக இவை எட்டு தொடக்கம் பத்து தொன்கள் எடையில் காணப்பட்டன. பொதுவாக இவ்வகைக் கம்பளி யானைகளில் ஆண் யானைகளே மிகவும் பெரியவையாகவும் இறுக்கமான சுபாவம் உள்ளனவாகவும் இருந்தன. இவற்றின் தந்தங்கள் மிகவும் நீளமானவையாகும். கண்டெடுக்கப்பட்ட தந்தங்களுள் மிகப்பெரிய தந்தத்தின் நீளம் 4.9 மீற்றர்கள் ஆகும்.

மேற்கோள்கள்
-----------

1. ↑  Kurten, B.; Anderson, E. (1980). *Pleistocene Mammals of North America*. New York: Columbia University Press. பக். 348–354. பன்னாட்டுத் தரப்புத்தக எண்:9780231037334. .

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Mammuthus columbi***   
என்பதின் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Mammuthus columbi***

* Mammoth Mystery – Nova documentary about the fighting mammoths of Nebraska
* Footage showing removal of a Columbian mammoth skull at the Hot Springs Mammoth Site
**தகைவு** *(stress)* என்பது ஒரு பொருளின் வடிவத்தை மாற்றவோ அல்லது உடைக்கவோ செய்யும் ஓரலகு பரப்பளவு மீது செயற்படும் விசை ஆகும்.

இயந்திரவியலில் **தகைவு** (*stress*) எனப்படுவது, உருக்குலைந்த பொருளினுள் ஏற்படும் மீள் விசையை அளக்கும் அளவு. எந்த ஒரு பொருளின் மீதும் புற விசை செயல்படும்ப்போது, பொருளிலுள்ள மூலக்கூறுகட்கிடையே சார்பு இடப்பெயர்ச்சி ஏற்படுகிறது. இதனால் பொருளினுள் எதிர்வினை விசை (மீள் விசை) தோன்றி புறவிசையை சரி செய்கிறது. இந்த உள்விசை தான் பொருளினைத் தன் பழைய நிலைக்குக் கொண்டுவர முயற்சி செய்கிறது. இந்த மீள் விசையின் அளவு உருக்குலைவைப் பொருத்ததாகும்.

உருக்குலைந்த பொருளின் ஓரலகு பரப்பில் செயல்படும் மீள் விசை தகைவு ஆகும்.

பொருளின் மீது செயல்படும் விசை F எனவும், பரப்பளவு A எனவும் கொண்டால்

தகைவு = மீள் விசை (F)/பரப்பளவு (A)

அலகு
----

தகைவின் அலகு பாசுக்கல் (pa) எனப்படும். பாசுக்கல் என்பது ஒரு சதுர மீட்டர் பரப்பில் செயல்படும் ஒரு நியூட்டன் அழுத்தம் ஆகும்.
தகைவின் பரிமாணம் அழுத்தத்தின் பரிமாணமும் ஆகையால் தகைவின் அலகு அழுத்தத்தின் அலகாகும். அதாவது பாசுக்கல் (Pa) ஆகும்.

அனைத்துலக முறை அலகுகளில், நியூட்டன் (N)/சதுர மீட்டர், அல்லது இம்பீரியல் அலகுகளில் இறாத்தல்/சதுர அங்குலம் (psi).

வகைகள்
------

* குத்துத் தகைவு அல்லது சாதாரண தகைவு *(normal stress)*
* சறுக்குப் பெயர்ச்சி தகைவு *(shear stress)*
* நேர்குத்துத் தகைவு: பொருளின் உள்ளே ஓரலகுப் பரப்பில் மேற்பரப்பிற்கு நேர்க்குத்து திசையில் தோற்றுவிக்கப்படும் மீட்பு விசையே **நேர்குத்துத் தகைவு** ஆகும்.
* தொடுகோட்டுத் தகைவு: பொருளின் பக்கங்களின் மீது ஓரலகுப் பரப்பில் செயல்படும் தொடுகோட்டு விசை **தொடுகோட்டுத் தகைவு** எனப்படுகிறது.

தகைவு திட, திரவ, வாயுப் பொருட்களின் மீது செலுத்தப்படலாம். நிலையாக இருக்கும் திரவங்கள் சாதாரண தகைவைச் சமாளிக்கின்றன. ஆனால் சறுக்குப் பெயர்ச்சித்தகைவு செலுத்தப்படும் போது பாய ஆரம்பிக்கின்றன. பாயும் பாகியல்தன்மை அதிகமுள்ள திரவங்கள் சறுக்குப் பெயர்ச்சித்தகைவைச் சமாளிக்க வல்லவை.

திண்மங்கள் குத்து மற்றும் சறுக்குப் பெயர்ச்சித்தகைவு இரண்டையும் சமாளிக்கின்றன. நீட்டுமை அதிகமுள்ள திண்மங்கள் சறுக்குப் பெயர்ச்சித்தகைவைச் சமாளிக்க முடியாது. எளிதில் நொறுங்கும் பொருட்கள் குத்துத்தகைவைச் சமாளிக்க முடியாது. எல்லாப் பொருட்களின் தகைவு சகிப்புத் தன்மையும் வெப்பநிலையைப் பொறுத்து வேறுபடும்.

மேற்கோள்கள்
-----------

1. ↑  Daintith, John, தொகுப்பாசிரியர் (2005). *A Dictionary of Physics* (Fifth ). Oxford University Press. பக். 509. பன்னாட்டுத் தரப்புத்தக எண்:978-0-19-280628-4. .